Kulla e Tupellëve

Kulla e Tupellëve është një monument i trashëgimisë kulturore në Mitrovicë, Kosovë. Ky monument është i kategorisë "Arkitekturor", i miratuar me numër.

 Historia 
U ndërtua në fillim të shekullit XIX nga familja bujare shqiptare Tupella dhe shërbeu si shtëpi banimi e kohës. Në vitin 1912 kulla u uzurpua nga autoritetet e kohës dhe për vite me rradhë shërbeu si burg për shqiptarët. Kulla ka histori të dhimbshme sidomos gjatë viteve 1945 kur shumë shqiptarë u burgosën pastaj u vranë dhe u masakruan nga ana e serbëve. Edhe në vitin 1956, gjatë aksionit famëkeq për mbledhjen e armëve , shumë shqiptarë u burgosën në këtë kullëdhe ndaj tyre u ushtrua dhunë dhe terror i paparë. Sot në këtë kullë janë të strehuar familjet shqiptare të dëbuara nga pjesa veriore e Mitrovicës nga bandat serbe.

 Struktura 
Struktura e kullës ka mbetur siç ishte ndërtuar më parë vetëm disa ndryshime të enterierit janë bërë në aspekte funksionale. Pjesa e eksterierit mbetet e njejtë me mure guri. Muratimi me gurë është bërë me teknikë "rustika". Pjesa strehore është ndërtuar me tulla të argjilës. Pjesa ballore dhe hymjet e kullës janë të pozicionuara nga jugu. Hymjet janë të ndërtuara në formë harkore. Kulla është e ndërtuar në dy etazhe.

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Mitrovicë